**EL SECTOR TERCIARI (1/5)**

|  |  |  |
| --- | --- | --- |
| **LES ACTIVITATS TERCIÀRIES** | **EL SECTOR TERCIARI** | • Inclou les **activitats que no produeixen béns materials, sinó que donen serveis a la població**: sanitat, educació, turisme, comerç, transports, oci, etc. • Als **països desenvolupats** el sector terciari és **el més important**, tant pel nombre de treballadors que ocupa com per la riquesa que genera. |
| **LA DIVERSITAT DEL SECTOR DE SERVEIS** | • El sector terciari es caracteritza per la **gran diversitat d’activitats**.  • La **màxima expansió** del sector terciari s’ha assolit amb la **societat de la informació**. Es parla de **revolució del terciari**. • El **sector terciari superior o quaternari** inclou serveis relacionats amb els avenços científics i tecnològics. • El **sector terciari banal** inclou treballs que requereixen poca preparació i mal pagats: serveis domèstics, venda ambulant, etc. |
| **ELS SERVEIS I ELS CANVIS SOCIALS RECENTS** | • Els **canvis socials recents** han creat una **major demanda de serveis**: – L’**augment de l’esperança de vida** fa imprescindibles una sèrie de serveis relacionats amb l’atenció a les persones grans o dependents. – La **incorporació de la dona al món laboral** fa urgent la creació d’escoles infantils i de serveis que faciliten la feina domèstica. – La **reducció de la jornada laboral** i les **vacances pagades** expliquen l’oferta d’activitats d’oci i la importància del sector turístic. |
| **EL SECTOR TERCIARI AL MÓN D’AVUI** | **CARACTERÍS-TIQUES** | • **Característiques de les activitats del sector terciari**: – Són **heterogènies**: per la gran **varietat de serveis**, i per la diversitat en la **qualificació dels treballadors** i en les **dimensions de les empreses**. – Són **activitats intangibles i immaterials**. – Són **activitats impossibles d'emmagatzemar**. – Estan **situades a prop del consumidor**. – Tenen un **nivell baix de mecanització**. – Són **activitats en expansió** arreu del món. – Estan **repartides de manera desigual** al món. |
| **CLASSIFICACIÓ** | • Una manera de classificar-les, les organitza en **quatre grups**: – Els **serveis socials** agrupen les activitats vinculades a l’administració, l’educació, la sanitat, etc. – Els **serveis de distribució** agrupen les activitats relacionades amb la circulació de persones, de béns i d’informació (transport, comerç...). – Els **serveis a les empreses** faciliten el seu funcionament i manteniment (finances, neteja...). – Els **serveis al consumidor** estan relacionats amb el comerç al detall, l’hostaleria, el turisme, el lleure, les reparacions i instal·lacions, etc. |
| **UN SERVEI SOCIAL BÀSIC: LA SANITAT** | **LA MILLORA DE L’ESPERANÇA DE VIDA** | • Al **segle XX** la població mundial va augmentar perquè a molts països va **baixar la mortalitat infantil** i va **augmentar l’esperança de vida**. Aquests progressos es donaren per: – Una **millor alimentació** gràcies als progressos en l’agricultura. – Les **millores en la higiene**. – El **descobriment de remeis eficaços**, com **vacunes** i **antibiòtics**. |
| **LA SANITAT COM A SERVEI** | •La **sanitat** és un **servei social bàsic**. Totes les persones tenen **dret a rebre assistència mèdica**. Però aquest dret, generalment, només el poden exercir els habitants dels **països desenvolupats**. •A molts països el **dret a la salut el garanteix l’Estat** (sanitat pública). |
| **SALUT I RIQUESA** | •El **nivell econòmic d’un país** determina, en gran manera, el nombre i la qualitat dels seus **serveis sanitaris**. – Els **països pobres** manquen sovint dels serveis sanitaris bàsics i pateixen els estralls de malalties transmissibles i infeccioses. – Els **països rics** disposen de mitjans científics i tecnològics avançats per combatre determinades malalties. Tanmateix, en aquests països augmenten les **malalties de l’estil de vida**, derivades de formes de vida poc saludables. |

**EL SECTOR TERCIARI (2/5)**

|  |  |  |  |  |
| --- | --- | --- | --- | --- |
| **L’ACTIVITAT COMERCIAL** | **EL COMERÇ** | • El **comerç** consisteix en la **compravenda de mercaderies** per satisfer les necessitats de la població. • Inicialment, es feia mitjançant el **bescanvi** (intercanvi de productes).  • Posteriorment, amb l’aparició de la **moneda**, es va poder donar un valor a les mercaderies i s’amplià l’àmbit de les activitats comercials. | | |
| **COMERÇ INTERIOR I COMERÇ EXTERIOR** | • El **comerç interior** es desenvolupa **dintre d'un país**, i pot ser de **dos** **tipus**: | – **Comerç a l'engròs**: els majoristes compren grans quantitats de productes i els venen a unes altres empreses o comerciants. | |
| – **Comerç a la menuda** o **al detall**: es ven directament al públic i en poca quantitat. | |
| • El **comerç exterior** és el que es fa **entre diferents estats**. Inclou tant les vendes de productes nacionals a uns altres països (**exportacions**) com les compres de productes de l'exterior (**importacions**). | | |
| **BALANÇA COMERCIAL** | •La **balança comercial** és la **diferència entre les exportacions i les importacions d'un país**.  Es refereix als **béns materials**. | | Pot ser positiva o negativa:  – Si les exportacions superen les importacions, és **positiva**. – Si les importacions superen les exportacions, és **negativa**. |
| **BALANÇA DE PAGAMENTS** | •La **balança de pagaments** reflecteix el **conjunt d'intercanvis econòmics d'un país**. Inclou **béns materials, serveis i béns financers**. | | Pot ser excedentària o deficitària: – Si els ingressos superen les despeses, és **excedentària**. – Si les despeses superen els ingressos, és **deficitària**. |
| **EL COMERÇ INTERNACIONAL ACTUAL** | **CARACTERÍS-**  **TIEUES DEL COMERÇ ACTUAL** | • El comerç mou quantitats enormes de **productes molt diferents** i utilitza **mitjans de transport** de gran capacitat i eficàcia a preus raonables. • El comerç ha creat una xar**xa de relacions comercials d'àmbit mundial** que té aquestes **característiques**: – **Ocupa moltes persones**. – Es concentra en un **nombre reduït d'empreses**. – S'ha **expandit** les darreres dècades del segle XX. | | |
| **INTERCANVIS COMERCIALS INTERNA-CIONALS** | •Des de la segona meitat del segle XX, el **comerç internacional** ha experimentat un **desenvolupament espectacular**: inclou espais molt amplis i augmenta constantment el seu valor econòmic. • Els **intercanvis comercials** de volum i valor més grans es produeixen **entre la** **Unió Europea, el Japó, la Xina, l'Àsia oriental i els Estats Units**. Es comercialitza sobretot amb **productes manufacturats**.  El comerç entre els països membres de la **Unió Europea** també té una gran importància. • Els **altres països** tenen un **pes menor** en l'activitat comercial mundial. Exporten **matèries primeres, productes agraris i manufactures**. | | |

**EL SECTOR TERCIARI (3/5)**

|  |  |  |  |  |
| --- | --- | --- | --- | --- |
| **FLUXOS I BLOCS COMERCIALS** | **FLUXOS COMERCIALS** | • Els **fluxos comercials** són els **moviments produïts entre venedors i compradors en els intercanvis comercials**. Aquests fluxos poden ser: | – **Fluxos de matèries primeres**: el 40% dels intercanvis mundials, perquè els països productors les venen a l'exterior. Hi destaca el petroli. | |
| – **Fluxos de productes manufacturats**: el 80% van dels països rics cap als altres, tot i que hi destaquen potències emergents com la Xina, l'Índia i el Brasil. | |
| – **Fluxos de capitals**: mouen grans quantitats de diners per tot el món: préstecs bancaris, inversions, compra i venda d'empreses o d'accions en borsa... Els fluxos més grans es produeixen entre els EUA, la Unió Europea i el Japó. | |
| **FLUXOS D’INFORMACIÓ** | • Els fluxos d’informació s’han generalitzat amb l’aparició de les tecnologies de la informació i la comunicació (**TIC**), que permeten difondre de manera immediata la informació. • La implantació de les TIC depèn del grau de desenvolupament de cada país. | | |
| **BLOCS COMERCIALS** | • La **mundialització dels intercanvis** ha obligat molts països a agrupar-se en **blocs comercials** per eliminar rivalitats i regular els fluxos. Tenen en comú: – **Proximitat espacial**. – **Unió duanera**. – **Redistribució industrial**. – **Front comú**. – **Complementarietat i unió d’esforços**. | | • **Principals blocs comercials**: – UE (Unió Europea) – NAFTA (Tractat de Lliure Comerç d’Amèrica del Nord) – MERCOSUR (Mercat Comú d’Amèrica del Sud) – COMUNITAT ANDINA – MCCA (Mercat Comú Centreamericà) – ASEAN (Associació de Nacions del Sud-est Asiàtic) – ANZCERTA (Acord Austràlia Nova Zelanda) – UMA (Unió del Magrib Àrab) |

**EL SECTOR TERCIARI (4/5)**

|  |  |  |  |
| --- | --- | --- | --- |
| **ELS TRANSPORTS** | **EL TRANSPORT** | •El transport és l’**activitat per mitjà de la qual una persona o mercaderia és traslladada d’un lloc a un altre**. – **Sistemes de transport** (permeten els desplaçaments): són el **transport aeri**, el **terrestre** i el **marítim**. – **Infraestructures**: carreteres, vies fèrries, ports i aeroports. – **Mitjans de transport**: camions, trens, vaixells i avions. • L'**increment dels intercanvis** fa necessària la millora dels transports. | |
| **FUNCIONS DEL TRANSPORT ACTUAL** | –  **Satisfà** moltes de les **necessitats econòmiques** d'un país. – Permet els **desplaçaments quotidians** de la població. – Permet els **desplaçaments a llocs llunyans** (turisme, migracions...). – Fa possible la **distribució de béns i serveis**. | |
| **LA REVOLUCIÓ DELS TRANSPORTS** | •La **revolució als mitjans de transport** en els darrers cinquanta anys ha tingut com a **objectiu transportar quantitats més grans de persones i de càrrega**, de forma més **ràpida, segura i econòmica**.  Els **canvis** més significatius de la **revolució dels transports** són: – L’**augment del tonatge i de la velocitat dels vehicles**. – La **intermodalitat en el transport de mercaderies**. – La **millora de les infraestructures viàries**. – L’**augment de la seguretat**. – La **reducció del preu dels desplaçaments**. – Els **avenços en les telecomunicacions**. | |
| **LES XARXES DE TRANSPORT** | • L'organització i l'explotació d'un territori necessita bones **xarxes de transport**, un **conjunt d'infraestructures** adequades. • Les xarxes de transport estan formades per **eixos o línies** que uneixen dos punts o més connectats entre si i els disposen **en forma de malla o xarxa**. Els **llocs centrals** d'aquestes xarxes són els **nusos de transport**. • Les xarxes **s'estructuren de manera desigual al món**:  – Als **països** **desenvolupats** les **xarxes solen ser denses** i els **desplaçaments funcionen** bé. – Als **països** **pobres** solen ser **escasses**, **poc denses** i **mal estructurades**. | |
| **ELS SISTEMES DE TRANSPORT** | **TRANSPORT TERRESTRE** | •El **transport per carretera**. La carretera és la **infraestructura** **més utilitzada** per transportar **persones i mercaderies**. Forma una **xarxa molt estructurada i densa**. | •El **transport per ferrocarril**. És òptim per recórrer **distàncies mitjanes i llargues**, tant per a **passatgers** com per a **mercaderies**. És **ràpid, segur i econòmic**, malgrat que el **traçat ferroviari és rígid**.  • **Millores tècniques** → major capacitat de passatgers i de càrrega, i més velocitat: - Els **trens d’alta velocitat** (TAV). - Els **trens ràpids** (TR). |
| **TRANSPORT AERI** | • El **transport aeri** és el més adequat per al desplaçament de **persones a grans distàncies** i per al transport de**mercaderies lleugeres, peribles o de gran valor**, gràcies a la seva rapidesa i seguretat.  • Té, però, l'inconvenient que **és car**, perquè els avions consumeixen molt carburant i necessiten un manteniment rigorós. • Els **aeroports** tenen **grans espais** perquè el transport aeri sigui eficaç. • L'aparició de les **companyies de baix cost** (***low cost***) ha revolucionat i popularitzat el transport aeri. | |
| **TRANSPORT MARÍTIM** | • El **transport marítim** és indicat per als recorreguts de **llarga distància** i a preu baix de **mercaderies pesants, voluminoses o perilloses**. Es **complementa**, de vegades, amb el **transport fluvial**. • El transport marítim té alguns **inconvenients**: – És molt **lent** i s'utilitza poc per transportar viatgers. – La **càrrega dels vaixells** pot ser **perillosa**. Els **accidents** marítims són un **risc per a l'ecosistema marí**. | |

**EL SECTOR TERCIARI (5/5)**

|  |  |  |  |  |
| --- | --- | --- | --- | --- |
| **EL TURISME** | **CAUSES DEL DESENVOLUPA-MENT DEL TURISME** | • Una de les **activitats del sector terciari** que ha experimentat un **creixement més gran** als països rics és el **turisme**.  • **Causes** del desenvolupament del turisme són: – L'**augment de temps lliure**, a causa de la generalització de la setmana laboral de cinc dies, que dóna lloc a un llarg cap de setmana, i a un període anual de vacances pagades. – La **societat del benestar**, que cobreix les necessitats bàsiques i assegura pensions d’invalidesa i de vellesa, ha alliberat els treballadors de l’estalvi de previsió. Això els permet gastar el seu salari en béns de consum. – La **generalització de l'ús de l'automòbil** i la **millora de la xarxa viària**, i l'**augment dels viatges amb avió**. | | |
| **ELS DESPLAÇA-MENTS TURÍSTICS** | • Els **fluxos del turisme** es donen, sobretot, **als països desenvolupats**. Es dirigeixen des **de les àrees urbanes fins als nuclis receptors**. | | |
| • Els **centres emissors** de turisme solen ser les gra**ns ciutats o àrees urbanes**, d’on surten moltes persones els caps de setmana i, sobretot, durant l’estiu. | • Els fluxos turístics es dirigeixen cap a **nuclis receptors** que, segons la distància, són: – **Nuclis turístics propers**, situats en un radi de fins a 200 km de distància dels centres emissors. – **Nuclis turístics intermedis**, situats en un radi des de 200 fins a 2000 km dels centres emissors. – **Nuclis turístics llunyans**, situats a partir de 2000 km dels centres emissors. | |
| **IMPORTÀNCIA ECONÒMICA DEL TURISME** | • El turisme genera la **creació** i l’**expansió d’empreses i serveis**: companyies aèries, agències de viatges, cadenes hoteleres, empreses d’animació, etc. • Aquestes empreses, al seu torn, **proporcionen llocs de treball** nombrosos i diversificats: cambrers, guies turístics, comerciants, etc. • Els **turistes** acostumen a **gastar els seus diners als llocs de destinació**: desplaçaments, allotjament, activitats de lleure i diversió…, deixant **beneficis al país**. • Als **països pobres**, el sector turístic sol estar **en mans de grans operadors turístics i empreses de transports internacionals**, amb seu als països desenvolupats. | | |
| **EFECTES DEL TURISME** | • **Factors positius del turisme**:  – Representa per a un país ingressos elevats. – Crea molts llocs de treball.  – Dinamitza altres sectors econòmics.  – Permet el contacte amb unes altres cultures. – Facilita l’aprenentatge d’altres llengües. | | • **Factors negatius del turisme**: – Genera augment dels preus. – Incrementa l’especulació del sòl.  – Enriqueix grans empreses. – Molts dels llocs de treball són de poca qualificació i estan mal pagats. – Provoca grans impactes ambientals: alteració de la costa en construir ports, contaminació de les aigües… |